N Á V R H

UZNESENIA VLÁDY SLOVENSKEJ REPUBLIKY

č.
z ... 2004
 
k návrhu na zmenu podprogramu 07805 Informatizácia regionálneho školstva (Infovek) v časti Zámery a ciele programov, podprogramov a prvkov Cieľu 1 a Cieľu 3  Návrhu rozpočtu verejnej správy na roky 2005 - 2007 
–––––––––––––––––––––––––––––––––––––––––––––––––––––––––––––––––––––––––––
 
Číslo materiálu:
Predkladateľ:  minister školstva

Vláda

A.	berie na vedomie

zmenu formulácie podprogramu 07805 Informatizácia regionálneho školstva (Infovek)             v časti Zámery a ciele programov a prvkov Cieľu 1 a Cieľu 3 s nasledovným textom:

Cieľ 1: „V priebehu roku 2005 zabezpečiť základné preškolenie na štandard základov práce s IKT a ich aplikáciami do predmetu pre 48 tisíc učiteľov a pre rok 2006 preškolenie pre 32 tisíc učiteľov. V roku 2005 zabezpečiť vyškolenie 3 300 správcov počítačových sietí na školách“.

Cieľ 3: „ Podporovať zmenu obsahu a metód vyučovania s podporou IKT. Podpora financovania priamo na školy pri výbere edukačného softvéru a zakúpenie príslušného softvérového riešenia pre 1 500 škôl pre podporu dištančných foriem vzdelávania pri imlpementácii IKT do vyučovacích predmetov.“

B.	ukladá
           
ministrovi školstva

            zapracovať nové texty Cieľu 1 a Cieľu 3 podprogramu 07805 Informatizácia regionálneho školstva (Infovek) do rozpočtu kapitoly školstva a zabezpečiť ich plnenie

do 31. januára 2005 zapracovať nové texty Cieľu 1 a Cieľu 3 v rozpočte kapitoly  školstva 

	zabezpečiť v roku 2005 plnenie úloh uvedených v Cieli 1 a v Cieli 3

zabezpečiť v roku 2006 úlohu  z Cieľa 1 „V priebehu roku 2006 zabezpečiť základné preškolenie na štandard základov práce s IKT a ich aplikáciami do predmetu                   pre 32 tisíc učiteľov.“  
Vykoná: minister školstva